אין לבלבל עם אין לבלבל ערך זה, העוסק במוזיקאית, עם הערך "יעל נעים דאוקר", העוסק במתמטיקאית.

**יעל נעים** (נולדה ב-6 בפברואר 1978) היא זמרת-יוצרת ישראלית-צרפתייה.

ביוגרפיה
--------

נעים נולדה בפריז להורים יהודים תוניסאים. בגיל 4 עלתה לישראל עם הוריה. המשפחה התגוררה ברמת השרון.

שם היא למדה נגינה על פסנתר בקונסרבטוריון למוזיקה ברמת השרון.

בוגרת תיכון אלון ברמת השרון, במגמת מוזיקה.

בצה"ל שירתה נעים כסולנית בתזמורת חיל האוויר.
את קריירת המוזיקה שלה התחילה בצרפת, כאשר השתתפה בקומדיה המוזיקלית Les Dix Commandements (עשרת הדיברות) בתפקיד מרים הנביאה במשך שנתיים וחצי. אלבומה האישי הראשון הוא In A Man's Womb שיצא בשנת 2001. היא שרה את השיר "You Disappear"(איט') מתוך אלבום זה גם בסרט "Harrison's Flowers" (אנ') של המפיק אלי שורקי. בשיריה המוקדמים של נעים היא מכונה "יעל".

בשנת 2006 השתתפה נעים באלבומה של דין דין אביב "סודותיי". נעים השתתפה בכתיבה ובהלחנה של השירים "סודותיי", "מה שתבקשי" ו"משמעויות", אותו גם שרה בדואט עם אביב.

במשך שנתיים התפתחה נעים בשירה והתאמנה בדירת הסטודיו בפריז עם חבריה דייוויד דונטין וג'ון ריד. הם הקליטו והלחינו 13 שירים שהפכו ב-22 באוקטובר 2007 לאלבומה השני שנקרא "Yael Naim"‏. 13 השירים באלבום הם בצרפתית, באנגלית ובעברית. סגנון השירים הוא פולק וג'אז. בינואר 2008 שודרה פרסומת הבכורה למחשב "מקבוק אייר" של חברת אפל, בה מושמע שירה של נעים "New Soul". השיר זכה לפרסום רב וב-1 בפברואר 2008 היה במקום השני ברשימת ההורדות של iTunes. השיר אף הגיע למקום ה-7 במצעד הבילבורד האמריקני, הישג שאף אמן צרפתי או ישראלי לא הגיע אליו קודם לכן. בחודש מאי יצא הסינגל השני, "פריז", המושר בעברית בשילוב מספר מילים בצרפתית.

במרץ 2010 שודר באמריקה הפרק The Greatest Story Ever D'ohed בסדרה משפחת סימפסון בו המשפחה מבקרת בירושלים. בפרק נעים דיבבה את דורית, אחייניתו של מדריך התיירים (שגולם על ידי סשה ברון כהן).

בסוף 2010 יצא אלבומה השלישי, "She Was A Boy", ששיריו הם באנגלית, והוא זכה לפופולריות רבה בצרפת. בטקס פרסי המוזיקה הצרפתי שנערך בחודש מרץ 2011, זכתה נעים בתואר "זמרת השנה" בצרפת בעקבות הצלחתה. בסוף 2012 תמכה במועמד לנשיאות פרנסואה הולנד ועם ניצחונו שרה את שיריה המוכרים בכיכר הבסטיליה. בפברואר 2016 זכתה בפעם השנייה בתואר "זמרת השנה" בצרפת, זאת לאחר הצלחתו של אלבומה Older, ובפרט מתוכו השיר "Dream In My Head". במאי 2016 הופיעה באצטדיון האולימפיה בפריז.

דיסקוגרפיה
----------

### אלבומי אולפן

* 2001 – *In a Man's Womb*
* 2007 – *Yael Naïm*
* 2008 – *Yael Naim and David Donatien*(בשיתוף דויד דונאטיין)
* 2010 – *She Was a Boy* (בשיתוף דויד דונאטיין)
* 2015 – *Older*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **יעל נעים** |

* 

* אתר האינטרנט הרשמי של יעל נעים
* יעל נעים, ברשת החברתית פייסבוק

* יעל נעים, ברשת החברתית אקס (טוויטר)

* יעל נעים, סרטונים בערוץ היוטיוב

* יעל נעים, במסד הנתונים הקולנועיים IMDb (באנגלית)

* יעל נעים, באתר אייטונס (באנגלית)

* יעל נעים, באתר ספוטיפיי

* יעל נעים, באתר AllMusic (באנגלית)

* יעל נעים, באתר MusicBrainz (באנגלית)

* יעל נעים, באתר דיזר

* יעל נעים, באתר Discogs (באנגלית)

* יעל נעים, באתר Songkick (באנגלית)

* יעל נעים, דף שער בספרייה הלאומית
* יעל נעים, האתר הרשמי
* טל פרי, נעים להכיר, באתר nrg‏, 9 בנובמבר 2005
* ראיון עם יעל נעים, אתר המוזיקה של הרדיו הצרפתי הבינלאומי (RFI) (באנגלית)
* יובל אברמוביץ', נשיקה צרפתית, באתר ישראל היום, 18 במרץ 2011
* ליה פן, הנשמה החדשה שלי: יעל נעים בורחת מהמרוץ אחר הצלחה, באתר הארץ, 22 באפריל 2011
* סמדר שילוני, ישראלית בפריז: יעל נעים מתרגלת להצלחה, באתר Xnet‏, 17 במאי 2011
* שני גורקביץ'‏, "הרגשתי שיהיה לי קשה להתבטא אמנותית וגם לחיות מזה בארץ", באתר וואלה!‏, 26 במאי 2011
* אתר למנויים בלבד דפנה ארד, הזמרת יעל נעים מרגישה בטוחה בפריז, באתר הארץ, 19 באפריל 2015

הערות שוליים
------------

1. ↑  ביוגרפיה באתר הרשמי של יעל נעים
2. ↑  אור הלר, תכבשי את פריז, nrg‏, 9.1.2008   
    תדהר ואלד, נעים מאוד, וואלה, 30.11.2007
3. ↑  מרב יודילוביץ', יעל נעים זמרת השנה בצרפת, באתר ynet, 2 במרץ 2011
4. ↑  חדשות 2, ‏יעל נעים – זמרת השנה של צרפת, באתר ‏מאקו‏, 13 בפברואר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308443705171
* BnF: cb155344848 (data)
* GND: 135511321
* ISNI: 0000 0000 7847 3810
* LCCN: no2008049565
* MusicBrainz: def226b0-7990-4b38-ab1a-7740461844dc
* NKC: xx0086886
* SUDOC: 157334783
* VIAF: 21948323
* WorldCat: lccn-no2008049565

 |